
KRETINGOS RAJONO SAVIVALDYBĖS TARYBA

47-OJO KRETINGOS RAJONO SAVIVALDYBĖS TARYBOS POSĖDŽIO 
PROTOKOLAS

2026 m. rugsėjo 16 d. Nr. T3-10
Kretinga

Posėdis įvyko 2026-09-15 15.00 – 15.55 val.
Posėdžio pirmininkas – Savivaldybės meras Antanas Kalnius.
[bookmark: _Hlk510536436]Posėdžio sekretorė – Kretingos rajono savivaldybės administracijos (toliau – Administracija) Bendrojo skyriaus vyriausioji specialistė Reda Pilelienė.
Iš viso Kretingos rajono savivaldybės taryboje (toliau – Taryba) – 25 nariai.
Dalyvauja 24 tarybos nariai (sąrašas pridedamas, protokolo Nr. T3-10 1 priedas).
Nedalyvauja tarybos narys Povilas Černeckis.
Dalyvauja kviestieji asmenys (sąrašas pridedamas, protokolo Nr. T3-10 2 priedas).
[bookmark: _Hlk503940889][bookmark: _Hlk103326908]Darbotvarkė: 
1. Dėl 47-ojo rajono savivaldybės tarybos posėdžio darbotvarkės patvirtinimo.
2. Dėl motyvuoto sprendimo priėmimo dėl pretendento į Kretingos rajono savivaldybės kontrolės ir audito tarnybos savivaldybės kontrolieriaus pareigas pasirinkimo.
3. Informacija.

Savivaldybės meras Antanas Kalnius paskelbė posėdžio pradžią ir informavo, kad vyks uždaras tarybos posėdis. 
Užsiregistravo 24 tarybos nariai.
Meras Antanas Kalnius pakvietė balsuoti dėl 47-ojo Kretingos rajono savivaldybės tarybos posėdžio darbotvarkės.
1. Dėl 47-ojo rajono savivaldybės tarybos posėdžio darbotvarkės patvirtinimo. Pranešėjas – A. Kalnius.
Balsavo: už – 24, prieš – 0, susilaikė – 0.
NUTARTA. Pritarta 47-ojo rajono savivaldybės tarybos posėdžio darbotvarkei.
2. SVARSTYTA. Sprendimo projektas Nr. T1-244 „Dėl motyvuoto sprendimo priėmimo dėl pretendento į Kretingos rajono savivaldybės kontrolės ir audito tarnybos savivaldybės kontrolieriaus pareigas pasirinkimo“. Pranešėja – Daiva Šleiniutė.
Meras Antanas Kalnius suteikė žodį tarybos posėdžių sekretorei Viktorijai Karčiauskienei. Ji tarybos narius supažindino su uždarame tarybos posėdyje organizuojamo pokalbio su kandidatu į Kretingos rajono savivaldybės kontrolės ir audito tarnybos savivaldybės kontrolieriaus pareigas organizavimo ir vykdymo tvarka, pristatė pokalbio eigą bei kitus su jo vykdymu susijusius klausimus. Informuota, kad pokalbis su pretendentu vyksta ir motyvuotas sprendimas priimamas uždarame posėdyje. Pretendentui numatoma iki 10 minučių prisistatyti, o tarybos nariams – iki 30 minučių užduoti klausimus. Po pokalbio surašomi motyvai dėl pretendento pasirinkimo arba nepasirinkimo. Motyvai įgarsinami. Tarybos nariai, reglamento nustatyta tvarka, balsuoja dėl motyvuoto sprendimo. Tarybos nariai taip pat informuoti, kad, siekiant užtikrinti pokalbio ir sprendimo priėmimo eigos fiksavimą bei atsižvelgiant į galimą sprendimo apskundimą, bus daromas vaizdo ir garso įrašas.
Žodis suteiktas pretendentei (duomenys neskelbtini) į Kretingos rajono savivaldybės kontrolės ir audito tarnybos savivaldybės kontrolieriaus pareigas. Pretendentė prisistatė ir pateikė informaciją apie savo profesinę patirtį bei motyvaciją eiti šias pareigas.
Tarybos nariai Tomas Abelkis, Steponas Baltuonis, Vytautas Ročys, Jolanta Girdvainė, Justė Stonkutė, Jolanta Gedvilaitė ir Giedrius Petreikis uždavė pretendentei klausimus, į kuriuos ji atsakė.
Opozicijos vardu Jolanta Gedvilaitė paprašė pertraukos.
Paskelbta pertrauka nuo 15.30 val. iki 15.40 val.
Po pertraukos užsiregistravo 24 tarybos nariai.
Žodis suteiktas pranešėjai, Bendrojo skyriaus vedėjo pavaduotojai Daivai Šleiniutei, kuri informavo, kad tarybos nariai turės pasirinkti ir balsuoti, t. y.:
„Kretingos rajono savivaldybės taryba n u s p r e n d ž i a:
Pasirinkti Viešojo valdymo agentūros pasiūlytą atrinktą pretendentę (duomenys neskelbtini) į Kretingos rajono savivaldybės kontrolės ir audito tarnybos (toliau – tarnyba) savivaldybės kontrolieriaus pareigas. Pokalbio bei kompleksinio vertinimo rezultatai parodė, kad pretendentė turi tinkamus gebėjimus, reikalingą vadybinio ir profesinio darbo patirtį, savo motyvacijos pagrindimu, pademonstruotomis kompetencijomis atitiko pasirinkta pretendentė (duomenys neskelbtini)“.
arba 
„Kretingos rajono savivaldybės taryba n u s p r e n d ž i a:
Nepasirinkti Viešojo valdymo agentūros pasiūlytos atrinktos pretendentės (duomenys neskelbtini) į Kretingos rajono savivaldybės kontrolės ir audito tarnybos (toliau – tarnyba) savivaldybės kontrolieriaus pareigas. Pokalbio rezultatai parodė, kad pretendentė (duomenys neskelbtini) savo motyvacijos pagrindimu, pademonstruotomis kompetencijomis, nepakankamai atitinka įstaigos reikalavimus bei lūkesčius“.
Meras Antanas Kalnius pakvietė tarybos narius balsuoti dėl sprendimo pasirinkti Viešojo valdymo agentūros pasiūlytą atrinktą pretendentę į Kretingos rajono savivaldybės kontrolės ir audito tarnybos savivaldybės kontrolieriaus pareigas.
Balsavo: už – 23, prieš – 0, susilaikė – 1.
Meras Antanas Kalnius pakvietė tarybos narius balsuoti dėl pateikto sprendimo projekto, pritariant motyvui ir įrašant pasirinktos pretendentės vardą bei pavardę (duomenys neskelbtini).
Balsavo: už – 23, prieš – 0, susilaikė – 1.
NUTARTA. Priimti sprendimą Nr. T2-237.
Meras Antanas Kalnius informavo, kad, vadovaujantis tarybos priimtu sprendimu, bus kreipiamasi į Lietuvos Respublikos specialiųjų tyrimų tarnybą (STT), pateikiant atitinkamą prašymą.
Meras pristatė protokolinį sprendimą „Dėl pavedimo pateikti prašymą Lietuvos Respublikos specialiųjų tyrimų tarnybai dėl informacijos apie atranką laimėjusį asmenį“
Kretingos rajono savivaldybės taryba nusprendžia:
pavesti Kretingos rajono savivaldybės merui pateikti prašymą Lietuvos Respublikos specialiųjų tyrimų tarnybai dėl informacijos apie atranką laimėjusį asmenį, siekiantį eiti Kretingos rajono savivaldybės kontrolės ir audito tarnybos savivaldybės kontrolieriaus pareigas, pateikimo“.
Posėdžio pirmininkas Antanas Kalnius kvietė balsuoti dėl protokolinio sprendimo.
Balsavo: už – 24, prieš – 0, susilaikė – 0.
NUTARTA. Protokoliniam sprendimui pritarta.
Daugiau klausimų nepateikta, pasisakymų nebuvo.
Meras A. Kalnius padėkojo visiems už bendrą darbą ir paskelbė posėdžio pabaigą. 
Posėdis baigtas 15.55 val.

Posėdžio pirmininkas
Savivaldybės meras 				Antanas Kalnius

[bookmark: _Hlk170290544]Tarybos posėdžių sekretorė 			Viktorija Karčiauskienė 

R. Pilelienė 
2024-09-16

Kretingos rajono savivaldybės tarybos narių, dalyvavusių
47-ajame Tarybos posėdyje, sąrašas

1. Tomas Abelkis 
2. Vilius Adomaitis 
3. Steponas Baltuonis
4. Vladas Baltuonis
5. Dalia Bieliauskienė 
6. Mindaugas Černeckis
7. Egidijus Gedvilas
8. Gileta Gedvilienė
9. Jolanta Gedvilaitė
10. Jolanta Girdvainė
11. Romualdas Jablonskis
12. Simas Končius
13. Vaidas Kuprelis
14. Juozas Mažeika
15. Arūnas Merkelis
16. Darius Petreikis
17. Giedrius Petreikis
18. Vytautas Ročys
19. Justė Stonkutė
20. Saulius Šopaga
21. Vitalija Valančiutė
22. Gediminas Venckus
23. Rokas Venckus
24. Laimonas Žemaitis

47-ajame rajono Savivaldybės tarybos posėdyje
dalyvavusių asmenų sąrašas

Pretendentas į Kretingos rajono savivaldybės kontrolės ir audito tarnybos Savivaldybės kontrolieriaus pareigas:
(duomenys neskelbtini).
Kiti dalyvavę asmenys:
Vaida Jakumienė – Savivaldybės vicemerė.
Viktorija Karčiauskienė – Tarybos posėdžių sekretorė.
Vilma Preibienė – Administracijos direktorė.
Daiva Šleiniutė – Bendrojo skyriaus vedėjo pavaduotoja.
Daiva Vaikėnienė – Juridinio skyriaus vedėja.

